b'\n_START_ARTICLE_\nDalijimosi ekonomika\n_START_PARAGRAPH_\nDalijimosi ekonomika (bendro vartojimo ekonomika; angl. sharing economy;) \xe2\x80\x93 informacini\xc5\xb3 technologij\xc5\xb3 (IT) pagalba sukurta rinka, kurioje tarp \xc5\xbemoni\xc5\xb3 vyksta daikt\xc5\xb3 prekyba, nuoma, paslaug\xc5\xb3 ir preki\xc5\xb3 dalijimasis. Ji labiausiai paplitusi tokiuose ekonomikos sektoriuose kaip apgyvendinimo, transportavimo, finansavimo, daikt\xc5\xb3 nuomos paslaug\xc5\xb3 teikimas (apsikeitimas svetingumu, dalinimasis automobiliu, sutelktinis finansavimas) _NEWLINE_Dalinimosi ekonomikos verslo modeliai grind\xc5\xbeiami daugiapusi\xc5\xb3 platform\xc5\xb3 principais. Internetin\xc4\x97se svetain\xc4\x97se d\xc4\x97l nedideli\xc5\xb3 IT ka\xc5\xa1t\xc5\xb3 ir didel\xc4\x97s geografin\xc4\x97s apr\xc4\x97pties suvedami klientai i\xc5\xa1 \xc4\xafvairi\xc5\xb3 \xc5\xa1ali\xc5\xb3, o toki\xc5\xb3 apsikeitim\xc5\xb3 ka\xc5\xa1tai \xc5\xbeenkliai suma\xc5\xbe\xc4\x97ja. Prie dalijimosi ekonomikos populiar\xc4\x97jimo prisideda socialini\xc5\xb3 tinkl\xc5\xb3 i\xc5\xa1kilimas, nes dalijimosi paslaugomis ir daiktais platformos tampa savoti\xc5\xa1kais socialiniais tinklais. _NEWLINE_Naujas ekonomikos modelia. \xc5\xa0io modelio \xc4\xafmoni\xc5\xb3 skai\xc4\x8dius ir j\xc5\xb3 gaunamos pajamos spar\xc4\x8diai augo. 2015 m. \xc5\xa1ios dalijimosi ekonomikos \xc4\xafmon\xc4\x97s Europos S\xc4\x85jungoje gavo 28 mlrd. eur\xc5\xb3. JAV dalijimosi ekonomikos principu veikian\xc4\x8dios \xc4\xafmon\xc4\x97s 2015 m. suk\xc5\xabr\xc4\x97 per 60 000 darbo viet\xc5\xb3.\n_START_SECTION_\nLietuvoje\n_START_PARAGRAPH_\nDalijimosi ekonomikos pradininkai Lietuvoje pasi\xc5\xabl\xc4\x97 savo paslaugas nuomojant b\xc5\xabst\xc4\x85, automobilius, dvira\xc4\x8dius, skolinant pinigus, ve\xc5\xbeiojant \xc5\xbemones, tarpininkaujant d\xc4\x97v\xc4\x97t\xc5\xb3 drabu\xc5\xbei\xc5\xb3 versle. Naujov\xc4\x97ms iml\xc5\xabs Lietuvos gyventojai \xc4\x97m\xc4\x97 naudotis toki\xc5\xb3 \xc4\xafmoni\xc5\xb3 kaip \xe2\x80\x9eCityBee\xe2\x80\x9c, \xe2\x80\x9eTaxify\xe2\x80\x9c, \xe2\x80\x9eeBay\xe2\x80\x9c, \xe2\x80\x9eAirbnb\xe2\x80\x9c, \xe2\x80\x9eVinted\xe2\x80\x9c, \xe2\x80\x9ePatreon\xe2\x80\x9c, \xe2\x80\x9eVikipedija\xe2\x80\x9c paslaugomis._NEWLINE_Palyginti su konkuruojan\xc4\x8diais tradicinio verslo atstovais, dalijimosi ekonomikai Lietuvoje tr\xc5\xabksta teisinio reguliavimo, pvz., tradiciniai taksi ve\xc5\xbe\xc4\x97jai susiduria su daugiau ribojim\xc5\xb3, nei \xe2\x80\x9eUber\xe2\x80\x9c ar kitos pave\xc5\xbe\xc4\x97jimo paslaugas teikian\xc4\x8dios \xc4\xafmon\xc4\x97s: mokestis u\xc5\xbe veiklos licenzij\xc4\x85, draudimo paslaug\xc4\x85, da\xc5\xbenesn\xc4\x99 technin\xc4\x99 ap\xc5\xbei\xc5\xabr\xc4\x85 ir t. t.'